b'\n_START_ARTICLE_\nJanez Zlatoust Poga\xc4\x8dar\n_START_SECTION_\n\xc5\xbdivljenjepis\n_START_PARAGRAPH_\nBil je profesor dogmatike, pedagogike, Stare zaveze Svetega pisma in metafizike v Ljubljani, slovenski \xc5\xa1kof med leti 1875 \xe2\x80\x93 1884 in prvi ravnatelj Alojzijevi\xc5\xa1\xc4\x8da. Ustanovil je prvi slovenski verski \xc4\x8dasopis Slovenski verski \xc4\x8dasopis (od leta 1849 Zgodnja danica) in bil soustanovitelj Slovenske matice. Ostro je nasprotoval ponem\xc4\x8devanju. V bogoslovje je uvedel pouk cerkvene umetnosti, uredil izpite za u\xc4\x8ditelje verouka na ljudskih in srednjih \xc5\xa1olah ter pospe\xc5\xa1eval karitativno delo. Zavzel se je za izdajo slovensko-nem\xc5\xa1kega slovarja, katerega pripravljalno gradivo je najprej zaupal Franu Levstiku in kasneje Maksu Pleter\xc5\xa1niku.'